MLRS/mapa_maltese huggingface dataset:
Għaldaqstant, dan huwa inammissibbli skont l-Artikolu 84 tar-Regoli tal-Proċedura tal-Qorti Ġenerali.
48      Fir-raba’ lok, fir-rigward tal-allegazzjonijiet ibbażati fuq l-interpretazzjoni tal-Artikolu 6.10.2 tal-Ftehim antidumping, fir-rapport tal-grupp speċjali stabbilit fil-kuntest tal-ODK intitolat “Stati Uniti – Miżuri antidumping fir-rigward ta’ ċerti gambli li joriġinaw mill-Vietnam” u adottat fil-11 ta’ Lulju 2011 (WT/DS404/R, punt 7.181), huwa biżżejjed li jiġi kkonstatat li la mis-silta ċċitata mir-rikorrenti u lanqas minn xi silta oħra tal-imsemmi rapport relatata mal-interpretazzjoni ta’ dan l-artikolu ma jirriżulta li l-awtoritajiet inkarigati mill-investigazzjonijiet antidumping, bħal Kummissjoni, huma obbligati li jiftħu proċedura ta’ eżami mill-ġdid intermedju, kif previst fil-kuntest tad-dritt tal-Unjoni fl-Artikolu 11(3) tar-Regolament Bażiku, abbażi tal-informazzjoni li tirrigwarda biss l-allegat bdil ta’ ċirkustanzi li jaffettwaw produttur-esportatur li ma kkoperax fl-investigazzjoni inizjali li fiha ntuża l-metodu ta’ teħid ta’ kampjuni.
Minn dan lanqas ma jirriżulta li, f’sitwazzjoni bħal dik inkwistjoni fil-kawża preżenti, tali produttur-esportatur jista’ jibbaża ruħu fuq l-Artikolu 6.10.2 tal-Ftehim antidumping fil-kuntest tat-talba tiegħu għall-ftuħ ta’ eżami mill-ġdid intermedju, ibbażata fuq informazzjoni li tirrigwarda esklużivament lilu nnifsu.
49      Fil-ħames lok, ir-rikorrenti jikkritika lill-Kummissjoni talli fid-deċiżjoni kkontestata ma rreaġixxietx għall-argumenti tiegħu bbażati fuq l-Artikolu 17(3) tar-Regolament Bażiku.
Madankollu, hekk kif għadu kif ġie deċiż, fil-każ preżenti, din id-dispożizzjoni ma għandha l-ebda effett fuq l-interpretazzjoni u l-applikazzjoni tal-Artikolu 11(3) tar-Regolament Bażiku, hekk kif speċifikat fil-punti 22 sa 32 iktar ’il fuq.
Billi eżentat ruħha milli tirrispondi espliċitament għall-argumenti bbażati fuq dispożizzjoni mhux applikabbli għall-kawża preżenti, il-Kummissjoni ma setgħetx tikser id-drittijiet għal smigħ xieraq u d-drittijiet tad-difiża.
50      Għaldaqstant il-motiv uniku għandu jiġi miċħud.
Fuq l-ispejjeż
51      Skont l-Artikolu 134(1) tar-Regoli tal-Proċedura, il-parti li titlef il-kawża għandha tiġi kkundannata għall-ispejjeż, jekk dawn ikunu ntalbu.
52      Peress li r-rikorrenti tilfet, hemm lok li hija tiġi ordnata tbati kemm l-ispejjeż rispettivi tagħha kif ukoll dawk sostnuti mill-Kummissjoni.
Għal dawn il-motivi,
IL-QORTI ĠENERALI (Ir-Raba’ Awla)
taqta’ u tiddeċiedi:
1)      Ir-rikors huwa miċħud.
2)      Foshan Lihua Ceramic Co.
Ltd hija kkundannata għall-ispejjeż.
Kanninen
Schwarcz
Iliopoulos
Mogħtija f’qorti bil-miftuħ fil-Lussemburgu, fil-11 ta’ Settembru 2018.
Firem
*      Lingwa tal-kawża: l-Ingliż.
L-Ambaxxatur Taljan għall-Kongo Luca Attanasio miet kawża ta' ġrieħi serji li ġarrab f'attakk fuq il-vettura tiegħu.
Jidher li l-vettura kienet tal-Programm Dinji għall-Ikel tal-Ġnus Magħquda.
Jidher ukoll li uffiċjal tal-Pulizija u persuna oħra li kienu qed jivvjaġġaw ma' Attanasio, mietu wkoll.
Il-Ministeru għall-Affarijiet Barranin Taljan ikkonferma dan kollu, u qal li se jagħmel ħiltu biex il-Gvern Taljan isir jaf x'ġara waqt l-attakk.
.td_uid_2_60278d9c1a5e4_rand.td-a-rec-img{text-align:left}.td_uid_2_60278d9c1a5e4_rand.td-a-rec-img img{margin:0 auto 0 0} Id-Deputat Parlamentari Nazzjonalista Karol Aquilina kiteb lill-Kummissarju tal-Pulizija, lis-Cyber Crime Unit u lill-Hate Crime and Speech Unit dwar kumment kontrih li fih, raġel qallu li ħaqqu l-forka.
Il-kumment sar fuq il-paġna ta' Newsbook.com.mt fuq Facebook, taħt artiklu li jikkwota lid-Deputat jgħid li għandha tintemm il-logħba tal-Pulizija li taparsi tarresta lil Keith Schembri u Konrad Mizzi.
Meta kien qed jitkellem fil-Parlament tlett ijiem ilu, Aquilina qal li issa għadda ż-żmien tal-investigazzjonijiet u wasal iż-żmien li jittieħdu l-passi kontra min "ovvjament" hu kompliċi fil-qtil ta' Daphne Caruana Galizia.
Huwa qal li n-nies xebgħu jaraw lill-Pulizija ssejjaħ lil Konrad Mizzi u lil Keith Schembri, tistaqsihom erba' mistoqsijiet u teħlishom.
Raġel irreaġixxa għal dak li qal id-Deputat Nazzjonalista billi kiteb, "Int ħaqqek il-forka f'nofs il-pjazza tas-Siġġiewi u jorbtuk ma' San Nikola u kull min jgħaddi jdaħħallek labra tal-ħjata, ħa tieħu dak li ħaqqek, ja aħdar kollok."
Aquilina kiteb fuq Facebook li b'dawn il-kummenti ta' vjolenza u mibegħda kontrih, mhux se jagħlqulu ħalqu u jwaqqfuh milli jaħdem għall-ġustizzja u l-verità.
Il-Kelliem tal-Oppożizzjoni għall-Ġustizzja temm jgħid, "Xejn u ħadd mhu se jagħlaqli ħalqi.
Huwa għamel rapport mal-Pulizija.
Hawn min jaħseb li għandi niġi maqtul fil-pjazza tas-Siġġiewi u wara jwettqu vjolenza fuq il-kadavru tiegħi.
B'din… Posted by Karol Aquilina on Wednesday, February 10, 2021 L-artiklu inkwistjoni "Il-logħba tal-Pulizija li taparsi tarresta u teħles lil Keith Schembri u Konrad Mizzi trid tieqaf" – Aquilina Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60278d9c1aa2e_rand.td-a-rec-img{text-align:left}.td_uid_3_60278d9c1aa2e_rand.td-a-rec-img img{margin:0 auto 0 0}
.td_uid_2_60278f55d9310_rand.td-a-rec-img{text-align:left}.td_uid_2_60278f55d9310_rand.td-a-rec-img img{margin:0 auto 0 0} L-Unjin tal-Għalliema (MUT) qiegħda takkuża lill-Ministeru tal-Edukazzjoni b'"pika infantili" talli ma qassamx il-laptops lill-għalliema, minkejja li ilhom li waslu minn Diċembru.
Illum l-MUT kitbet li qiegħda tipprotesta bil-qawwi fuq il-livell ta' pika li wasal fiha l-Ministeru.
"Din it-tattika ta' pika infantili qed issir sinonima ma' ħafna mid-deċiżjonijiet li qed jittieħdu," spjegat l-MUT.
Kompliet tgħid li minħabba l-pika, il-Ministeru mhux iqassam il-laptops tant essenzjali għall-għalliema, u b'hekk dawn m'għandhomx biex jaħdmu jew inkella qed jillapazzaw b'apparat li issa għadda żmienu u m'għadux jista' jaqdi l-ħtiġijiet tat-tagħlim tal-lum.
B'hekk, l-istudenti u l-edukaturi stess "qed ibatu għalxejn."
L-unjin tat ultimatum lill-Ministeru biex sa bħal-lum ġimgħa, jipprovdi l-iskeda tat-tqassim tal-laptops u li din tkun ta' sodisfazzjon għall-MUT.
Jekk dan ma jseħħx, l-MUT beħsiebha tordna azzjonijiet industrijali.
F'Jannar L-MUT b'direttiva għall-għalliema tal-Arti u l-Mużika .td_uid_3_60278f55d95ba_rand.td-a-rec-img{text-align:left}.td_uid_3_60278f55d95ba_rand.td-a-rec-img img{margin:0 auto 0 0}
Tmint immigranti jinqabdu mexjin fi triq fil-limiti taż-Żurrieq wara li allegatament jaslu Malta fuq dgħajsa Tmint irġiel li lbieraħ filgħaxija nstabu mexjin fi triq li miż-Żurrieq tagħti lejn Għar Lapsi huma maħsubin li waslu Malta abbord ta' dgħajsa wara li qasmu l-Mediterran.
Il-Pulizija daħlilhom rapport għall-ħabta tat-8.15 p.m. u marru immedjatament fuq il-post fejn waqqfu lill-irġiel, li ħamsa minnhom huma ta' nazzjonalità Sirjana filwaqt li t-tlieta l-oħrajn huma Eġizzjani.
L-irġiel ittieħdu l-kwartieri tal-Pulizija fil-Floriana, bil-każ jiġi investigat mit-taqsima tal-immigrazzjoni.
Ħadd aktar ma nstab mill-Pulizija u l-Forzi Armati fiż-żona fejn instabu l-irġiel, wara tiftix kemm fuq l-art u kif ukoll fuq il-baħar.
Manchester United lesti li jħallsu s-somma ta' €70m għal Jules Kounde Manchester United jinsabu lesti li jħallsu s-somma ta' €70m biex jirbħu l-kompetizzjoni ma' Real Madrid għad-difensur ta' Sevilla Jules Kounde.
Ir-Red Devils huma maħsuba li qed ifittxu difensur ġdid u għamlu lil Kounde l-mira ewlenija tagħhom qabel it-tieqa tat-trasferimenti tas-sajf.
Madankollu, Manchester United huma mistennija jiffaċċjaw kompetizzjoni qawwija minn numru ta' clubs oħra, bil-ġganti Spanjoli Real Madrid jinsabu wkoll ħerqana li jakkwsitaw lill-player internazzjonali ta' Franza ta' taħt il-21 sena.
It-team ta' Ole Gunnar Solskjaer huwa meqjusa bħala l-favorit li jiffirma lil Kounde peress li huma lesti li jilħqu l-valutazzjoni ta' Sevilla.
Real Madrid jidhru li l-ewwel ikollhom ibiegħu player biex jiffinanzjaw ftehim, u mbagħad jagħmlu pass għall-player li sa dik iż-żmien ikun free agent David Alaba, b'dak jiġi meqjus bħala trasferiment aktar attraenti.
Kounde, li jinsab ukoll fil-mira ta' Paris Saint-Germain, għamel 71 dehra għal Sevilla sa minn meta ngħaqad magħhm mingħand Bordeaux f'Lulju 2019.
L-attakkant ta' 30 sena ta' Ħamrun Spartans, Dodo hu l-aktar plejer dan l-istaġun, mill-Kampjonati kollha ta' kull pajjiż fid-dinja, bl-akbar ammont ta' assists; iġifieri li serva l-aħħar passaġġ li wassal għall-gowl fl-iskwadra tiegħu.
Statistika interessanti li qed tiġi ppubblikata mis-sit internazzjonali u popolari transfermarkt.com, qed tpoġġi lil Dodo fl-ewwel post f'din il-klassifika, b'total impressjonanti ta' 20 assist minn 18-il partita tal-Kampjonat Premier s'issa.
Dan l-ammont hu meqjus bħala wieħed mill-aqwa, tant li ż-żewġ plejers li jinsabu fit-tieni post f'din il-klassifika, u li tiġbor fiha l-plejers li jilgħabu fil-Kampjonati kollha dinija, servew seba' gowls anqas mill-attakkant ta' Ħamrun minn Cape Verde.
Dawn huma l-Awstrijak Raphael Holzhauser, li jilgħab fl-għola diviżjoni fil-Belġju ma' Beerschot V.A. u l-Franċiż ta' OH Leuven, ukoll fl-għola diviżjoni Belġjana, Xavier Mercier.
Dawn it-tnejn servew 13-il assist s'issa; ammont li f'termini ta' perċentwali meta mqabbel ma' dak ta' Dodo ta' Ħamrun, ikompli jikber fid-distakk u l-valur fil-klassifikazzjoni għaliex iż-żewġ plejers li jilgħabu fil-Belġju, it-tnejn li huma lagħbu 27 partita kull wieħed; ħafna aktar partiti meta mqabbel mat-18-il logħba ta' Dodo li lagħab s'issa fil-Kampjonat Premier ma' Ħamrun.
Din l-istatistika se tkun qed tiġi analiżżata fil-programm tal-lejla, 'Replay Preview', li jibda fid-9:30pm fuq Net Television.
91% tal-frontliners jieħdu t-tilqima Mill-Parlament irriżulta li sa issa f'pajjiżna hawn disa' fil-mija tal-frontliners li għadhom ma ħadux it-tilqima.
Kienet id-Deputata Nazzjonalista Maria Deguara, li talbet li l-Gvern jagħti l-informazzjoni dwar kemm kien hemm frontliners li ma ħadux it-tilqima.
Hi talbiet li jingħad il-grad tagħhom, jekk hux tobba, nurses, physiotherapists, carers u oħrajn.
Il-Viċi Prim Ministru u Ministru għas-Saħħa, Dr Chris Fearne wieġeb li "minn dawk eliġibbli, 91 % tal-frontliners mediċi aċċettaw u fil-fatt ħadu l-vaċċin tal-Covid-19.
Hemm diversi frontliners li ma ħadux dan il-vaċċin minħabba raġunijiet mediċi u oħrajn li għadhom ma kkonfermawx jekk hux se jkunu qed jieħdu dan il-vaċċin".
Fi tweġiba oħra, il-Ministru Fearne qal li "l-gvern qiegħed joffri it-tilqima kontra l-COVID-19 fuq bażi volontarja, inkluż għall-professjonisti tas-saħħa inkluż dawk li jaħdmu mal-pazjenti jew ma residenti fi djar tal-anzjani .
Huwa ta' sodisfazzjoni li l-maġġoranza l-kbira ta dawn il-professjonisti diġà ġew biex jitlaqqmu.
Dawk li s'issa ma tlaqqmux ovvjament se jkomplu jaħdmu bħal qabel għaliex il-protokolli ta' infection control huwa effettivi biex jevitaw tixrid tal-infezzjoni.
Madanakollu l-opportunita' tibqa hemm għalihom biex jieħdu t-tilqima."
Ħa nkun ċar mill-bidu.
F'dan l-artiklu se nkun qed inħares lejn iċ-ċifri mill-aspett soċjo-ekonomiku.
Il-maġġoranza assoluta ta' dawk li jħaddmu huma qalbhom tajba u jimxu mal-parametri tal-liġi filwaqt li jirrispettaw lill-impjegati tagħhom, b'uħud minnhom saħansitra jqisu lil xulxin bħala familja.
Sfortunatament, bħal kull sitwazzjoni oħra, mhux kulħadd jimxi bl-istess mod.
Bil-mudell ekonomiku tal-Gvern Laburista, dan ippermetta li jiġu f'pajjiżna bosta persuni barra minn xtutna biex jaħdmu f'impjiegi bi qligħ baxx.
Mudel ekonomiku mibni fuq pagi baxxi, xogħol prekarju u kundizzjonijiet ħżiena, mingħajr valur miżjud.
Dan kollu kien se jwassal biex malli jkun hemm l-iċken tnaqqis fir-ritmu ekonomiku (aħseb u ara xokk fl-ekonomija) bosta ħaddiema Maltin u Għawdxin jintlaqtu ħażin ħafna.
Dan il-mudell ekonomiku wassal għall-ħolqien ta' inġustizzji kbar.
L-ewwel inġustizzja: bosta Maltin li nitkellem magħhom qed jiffaċċjaw problemi serji ta' prekarjat.
It-tieni inġustizzja: numru ta' barranin, partikolarment dawk minn pajjiżi barra mill-Unjoni Ewropea, qed jiġu sfruttati b'pagi baxxi u kundizzjonijiet ħżiena.
Kull ħaddiem, indipendentement mill-kulur tal-ġilda, ir-razza jew it-twemmin, għandu d-dinjità tiegħu u jeħtieġ li jiġi rrispettat.
It-tielet inġustizzja: ir-rata qawwija ta' immigrazzjoni matul l-aħħar 7 snin ma kentix ippjanata u immaniġġjata kif suppost.
Dan wassal għal pressjoni kbira ferm fuq il-qasam tas-saħħa, l-infrastruttura, il-problema dejjem tiżdied ta' nuqqas ta' spazju ta' parkeġġ, sfidi fil-qasam tal-edukazzjoni u l-għafsa fuq il-pagi tal-ħaddiema Maltin u Għawdxin.
Żieda ta' 92,000 persuna
Skont ċifri tal-NSO, il-popolazzjoni ta' pajjiżna sal-2012 kienet ta' 422,509 li minnhom 23,611 kienu barranin.
Skont l-istess NSO, il-popolazzjoni ta' pajjiżna sal-aħħar tal-2019 kienet ta' 514,564 żieda ta' madwar 92,000 persuna f'7 snin biss.
Fl-2019 biss ġew 16,938 persuna minn pajjiżi barra mill-Unjoni Ewropea u mal-9,883 persuna mill-Unjoni Ewropea.
Dan ifisser total ta' 26,821 f'sena waħda biss.
Barraminnhekk, in-numri juru kif il-maġġoranza assoluta tal-barranin li qed jiġu f'pajjiżna biex ifittxu x-xogħol, fost oħrajn, huma minn pajjiżi barra mill-Unjoni Ewropea.
Minn naħa l-oħra fatt ieħor interessanti huwa kemm twieldu persuni fl-2019: ir rata tat-twelid naqset bi 2% meta mqabbla mas-sena ta' qabel.
Fl-2019 għal kull elf persuna, twieldu disa' trabi biss.
L-NSO tkompli tgħid li fl-aħħar 10 snin ir-rata tal-fertilità f'pajjiżna naqset minn 1.42 għal 1.14.
Għafsa fuq il-pagi tal-ħaddiema
Il-mudell ekonomiku tal-Gvern Laburista wassal biex pajjiżna kellu waħda mill-iktar rati baxxi ta' żieda fil-pagi fost l-istati membri tal-Unjoni Ewropea.
Skont stħarriġ minn Eurofound, fl-2019 f'pajjiżna iż-żieda reali fil-paga minima kienet ta' 0.91% biss.
Dan filwaqt li fl-istess sena il-medja tal-inflazzjoni ta' spejjeż relatati mal-edukazzjoni kienet ta' madwar 2.8%, l-ikel żdied b'madwar 2% u l-inflazzjoni fil-kirjiet żdiedet b'madwar 6.2%.
Hawnhekk qed nitkellmu fuq spejjeż essenzjali u mhux lussu.
Il-Gvern alternattiv immexxi mill-Partit Nazzjonalista jeħtieġ li jkollu viżjoni ekonomika ċara li tiffoka biex tattira setturi ekonomiċi ġodda ħalli jinħoloq ix-xogħol b'pagi li jrendu
L-eks Kap Eżekuttiv ta' JobsPlus, Clyde Caruana, illum Ministru tal-Finanzi, għamel snin sħaħ jiddefendi l-mudell ekonomiku tal-Gvern biex litteralment jimporta eluf ta' barranin.
Studju tal-Eurofound sab ukoll li madwar 20% tal-Maltin u l-Għawdxin fuq il-paga minima isibuha diffiċli jew saħansitra diffiċli ħafna biex ilaħħqu mal-ħajja.
Il-prekarjat ilu jeżisti u nemmen li gvernijiet passati kellhom jagħmlu ħafna biex jeqirduh, iżda l-mudell ekonomiku tal-Partit Laburista matul l-aħħar snin mhux talli m'għamilx hekk, iżda wassal għall-ħolqien ta' prekarjat ġdid.
Mudell ekonomiku li falla
L-impatt tal-influss kbir ta' barranin wassal biex il-kirjiet jogħlew b'mod drastiku.
Waqt il-home visits f'Ħal Qormi, Ħal Luqa u s-Siġġiewi ltqajt ma' każijiet ta' ħafna persuni barranin li jgħixu taħt l-istess saqaf.
Riċentament kont qed indur triq f'Hal Qormi u ltqajt ma' sitwazzjoni fejn kien hemm 11-il persuna jgħixu f'daqqa.
Kollha kienu ġejjin minn pajjiżi barra mill-Unjoni Ewropea.
Ma kellhomx dritt għall-vot f'elezzjoni ġenerali imma dħalt xorta u tkellimt magħhom.
Wieħed minnhom biss kien jaf bl-Ingliż bażiku u li b'hekk stajna nifthemu.
Introduċejt ruħi u bdejna niddiskutu.
Qalli li għandu madwar Eur700 fi-xahar.
Staqsejtu kif jgħaddi b'dil-paga.
Qalli: "Jien sinjur".
Għidlu jispjegali x'ried jgħid biha.
Qalli: "Eur100 għall-kirja, madwar Eur150 għal ikel u trasport fix-xahar u Eur100 għal li jinqala'", il-bqija jibgħathom lura lil familtu f'pajjiżu fejn għandhom pagi ferm inqas minn hekk.
Sirt naf li jaħdem fil-qasam tal-kostruzzjoni fejn la għandu Ħdud u festi, b'sigħat twal ħafna u qalli li bil-kemm jista' jieħu sick leave għaliex jagħmlu għalih.
Pero' qalli li kuntent.
"Qiegħed hawn biex naqla' lira, nagħmel ftit snin, u nerġa' mmur lura pajjiżi ta' sinjur żgħir."
Nittama li qed tifhem dak li qal dan il-barrani x'impatt ħalla fuq il-ħaddiem Malti.
Dan kollu ħoloq prekarjat ġdid.
Dan l-aħħar il-Ministru tal-Finanzi stess ammetta li l-mudell ekonomiku tal-Gvern Laburista għandu bżonn jitranġa.
Mudell ekonomiku b'nuqqas ta' viżjoni li wassal biex kien hemm daqqa ta' ħarta fuq il-pagi tal-ħaddiema Maltin.
X'ġara biex il-Ministru issa qed jgħid hekk?
Possibbli li l-Ministru tal-Finanzi daqshekk maqtugħ mir-realtà li dam snin biex jifhem li dan kollu se jħalli impatt dirett u negattiv fuq il-pagi, il-kundizzjonijiet u d-drittijiet tax-xogħol tal-ħaddiema Maltin u Għawdxin?
Possibbli li ma rrealizzax li malli Malti jlissen kelma biex il-paga tiżdied bi dritt, dan jista' jiġi mhedded li jitkeċċa biex minfloku jħaddmu l-barranin?
Possibbli li l-Ministru ma fehemx li minn dan kollu l-ħaddiem u l-professjonist iż-żgħir se jbati konsegwenzi kbar u fit-tul?
Possibbli ma rrealizzax li dan il-mudell ekonomiku se jwassal biex ikomplu jistaġnaw il-pagi f'oqsma fejn diġà hemm salarji baxxi?
Possibbli li l-Ministri tal-finanzi ma rrealizzax li se joħloq sitwazzjonijiet ta' prekarjat ġdid?
Il-Gvern alternattiv immexxi mill-Partit Nazzjonalista jeħtieġ li jkollu viżjoni ekonomika ċara li tiffoka biex tattira setturi ekonomiċi ġodda ħalli jinħoloq ix-xogħol b'pagi li jrendu u mhux mudell ekonomiku li jiffoka fuq il-konsum sfrenat mingħajr valur miżjud.
Għotja ta' kotba mill-Kunsill Nazzjonali tal-Ktieb biex jitqassmu lill-frontliners kollha Il-Ministru għall-Edukazzjoni Justyne Caruana, f'isem il-Kunsill Nazzjonali tal-Ktieb, ippreżentat għotja ta' kotba lid-Deputat Prim Ministru u l-Ministru għas-Saħħa Chris Fearne li se jitqassmu lill-frontliners kollha fis-settur tas-saħħa ta' Malta u ta' Għawdex.
L-okkażjoni mmarkat ukoll il-Jum Internazzjonali tal-Lingwa Materna ċċelebrata lbieraħ, b'għotja ta' aktar minn €80,000 f'kotba miktuba bl-ilsien Malti, bħala parti minn għotja akbar tal-Kunsill Nazzjonali tal-Ktieb ta' 13,000 ktieb ta' titli rebbieħa tal-Premju Nazzjonali tal-Ktieb ippubblikati f'Malta fl-aħħar ħames snin.
Il-Ministru Caruana qalet li dan il-ġest huwa ta' apprezzament għax-xogħol siewi ta' carers, infermiera, tobba u l-impjegati kollha tal-isptar, il-frontliners li qed jiżguraw is-sigurtà u l-kwalità tal-kura tal-pazjenti tagħhom.
Matul is-sena li għaddiet ħafna kellhom jagħmlu sagrifiċċju enormi biex iwasslu s-servizzi tal-kura tas-saħħa nazzjonali waqt il-pandemija, u fakkruna wkoll li aħna lkoll niddependu mid-dedikazzjoni tagħhom f'waqtiet matul ħajjitna.
Id-Deputat Prim Ministru u l-Ministru għas-Saħħa Chris Fearne irringrazzja lill-Ministru Justyne Caruana u lill-Kunsill Nazzjonali tal-Ktieb ta' din l-inizjattiva, li żgur se tiġi apprezzata mill-frontliners.
Il-kotba li qed jingħataw jinkludu rumanzi mill-Premju Nazzjonali tal-Ktieb, kollezzjonijiet ta' stejjer qosra u poeżija, traduzzjonijiet letterarji u xogħlijiet oħra bil-lingwa Maltija ppubblikati minn pubblikaturi lokali fl-aħħar ħames snin.
Il-Kunsill jittama li b'dawn il-kotba jkompli jxerred l-imħabba mistħoqqa għall-qari.
Imtella' Frar 14, 2021 Rapport: Ruth Castillo Il-pazjenti rikoverati fl-Isptar Monte Carmeli naqsu bin-nofs fl-aħħar tliet snin, pass li fi kliem l-awtoritajiet se jippermetti li jitwettqu għadd ta' proġetti maħsuba biex jirranġaw post li nbena 160 sena ilu.
Il-Kummissarju għas-Saħħa Mentali, John Cachia, saħaq fuq soluzzjonijiet li jagħtu dinjità lill-pazjenti u l-istaff u semma kif ċerti affarijiet jistgħu jitwettqu malajr u mingħajr ħtieġa ta' investimenti kbar.
Sa tliet snin ilu fl-Isptar Monte Carmeli kien hemm 550 pazjent.
Bħalissa hemm 270.
Id-Deputat Prim Ministru u Ministru għas-Saħħa, Chris Fearne, spjega li t-tnaqqis fil-pazjenti rikoverati f'dan l-isptar isegwi eżerċizzju li sar biex pazjenti li kien ilhom snin jgħixu f'Monte Carmeli, imma ma kellhomx bżonn ta' kura psikjartrika, inħarġu u ġew rilokati f'residenzi oħra ta' kura.
Fil-bidu ta' dan ix-xahar, Dr Fearne qal li riżultat ta' hekk għadd ta' binjiet jinsabu vojta u għalhekk fihom jista' jsir xogħol ta' manutenzjoni u tisbiħ.
Semma li fis-sentejn li ġejjin se jinbidlu s-soqfa kollha tal-ewwel blokk u binja oħra li tinsab fuq barra tal-isptar se titwaqqa' biex minflokha jsir ġnien terapewtiku.
Qal li jekk ix-xogħol jimxi mal-iskeda, il-ġnien għandu jkun lest sal-aħħar ta' din is-sena.
Il-Kap Eżekuttiv tal-Isptar Monte Carmeli, Stephanie Xuereb, qalet li proġett li hu avvanzat jinkludi l-irranġar ta' sala għal nisa bi problemi ta' saħħa mentali li jagħmlu użu mid-droga.
"Hawn insibu tnax-il sodda u din il-unit hija attrezatta bl-iktar affarijiet moderni li jirrispettaw id-dinjità tal-persuna li l-għan tiegħu huwa li jkun hemm terapija kif ukoll li l-persuna bil-mod il-mod tintegra lura fis-soċjetà u tkun tista' tgħix fil-komunità."
Ikkuntattjat minn Television Malta, il-Kummissarju għas-Saħħa Mentali John Cachia qal li sakemm iseħħu l-bidliet u l-proġetti li hemm pjanati f'dan l-isptar, hemm proċeduri li jseħħu fis-swali li jistgħu jinbidlu f'qasir żmien u mingħajr ħafna spejjeż.
"Ma nistgħux nibqgħu nistennew dawn il-pjanijiet u ma nagħmlu xejn biex intejbu l-ġurnata tal-pazjent u biex intejbu anke l-ambjent li l-istaff jaħdem fih."
Dr Cachia appella għar-rieda tajba biex jingħata widen għal suġġerimenti li saru minn ħaddiema għal bidliet f'policies u proċeduri.
Semma fost oħrajn il-proċedura li jittieħed il-mobile tal-pazjent kif jiġi rikoverat fl-isptar Monte Carmeli.
"Hemm ċirkostanzi li nifhem li hemm bżonn li jsir dan, imma mhux f'kull ċirkostanza huwa ġustifikat li jsir dan.
Punt ieħor li nixtieq huwa li l-ġurnata tal-pazjent tkun iktar varjata bl-użu tal-ġonna, bl-użu tal-btieħi, bl-użu tas-servizzi rijabilitattivi.
Hemm bżonn li l-pazjent jingħata iktar skop u struttura matul il-ġurnata tiegħu.
It-tielet punt huwa li jkollna wkoll trasparenza fil-mod kif isiru l-affarijiet u allura diskors u djalogu ħafna aħjar bejn l-istaff u l-pazjent u l-involviment tal-pazjent fil-pjanijiet tal-kura."
Intant, il-Gvern qed jaħdem fuq proġett ieħor biex ħdejn l-isptar Mater Dei jinbena sptar ġdid tal-psikjatrija għal pazjenti b'mard mentali akut.
Il-Kummissarju Cachia qal li meta jasal dak il-waqt għandu jiġi assigurat li fi struttura ġdida ma jkunx hemm policies antiki.
Imtella' Frar 12, 2021 - Aġġornata 12 Ta' Frar, 2021 7:45pm Rapport: Keith Demicoli Il-Maltin huma l-aktar ottimisti fl-Unjoni Ewropea li fi żmien sena oħra l-ekonomija se tkun f'qagħda aħjar.
Dan joħroġ minn stħarriġ tal-Parlament Ewropew li juri wkoll kif il-Maltin huma l-ħames l-aktar li qed ibassru li l-kundizzjonijiet t'għajxien personali tagħhom se jitjiebu.
Skont l-istħarriġ, il-Maltin huma t-tieni l-aktar ottimisti dwar il-futur tal-Unjoni Ewropea wara l-Irlandiżi.
42% tal-Maltin jemmnu li fi żmien sena oħra l-ekonomija Maltija se tkun aħjar waqt li 21 fil-mija jaħsbu li se tkun agħar.
Skont stħarriġ ikkummissjonat mill-Parlament Ewropew li sar fost ftit iktar minn 27,000 ċittadin tal-Unjoni Ewropea fosthom ftit inqas minn 600 Malti u Maltija bejn Novembru u Diċembru li għadda, il-Maltin huma l-aktar ottimisti dwar is-sitwazzjoni ekonomika.
Il-kumplament tal-Ewropej intervistati huma aktar xettiċi tant li 21% tal-persuni jaħsbu li l-ekonomiji ta' pajjiżhom se jkunu aħjar waqt li 53 fil-mija qalu li se tkun agħar.
Fir-rigward ta' x'qed jistennew personalment, il-Maltin huma aktar ottimisti mill-kumplament taċ-ċittadini Ewropej.
Dan għaliex meta mistoqsija jekk il-kundizzjonijiet tal-għajxien tagħhom hux se titjieb fi żmien sena oħra, 26% tal-Maltin intervistati qalu li se jkunu aħjar u 11 fil-mija wieġbu li se jkunu agħar.
Il-medja fl-Unjoni Ewropea hi li 21% jbassru li se jkunu qed jgħixu aħjar u 24% agħar.
Simili għall-kumplament tal-Ewropej, nofs il-Maltin intervistati jridu li l-ġlieda kontra l-faqar u l-inugwaljanzi soċjali tkun priorità ewlenija tal-Parlament Ewropew.
Iż-żewġ prioritajiet l-oħrajn għall-Maltin huma relatati mal-miżuri għall-ħarsien tal-ambjent u għall-ġlieda kontra l-kriminalità organizzata.
Wara l-Irlandiżi, il-Maltin huma l-aktar ottimisti dwar il-futur tal-Unjoni Ewropea u l-Maltin huma wkoll fost l-aktar ċittadini li jemmnu li pajjiżhom gawda bħala membru fl-Unjoni.
Ir-raġunijiet ewlenin li wasslu biex il-Maltin jaħsbu hekk huma l-għajnuna finanzjarja tal-Unjoni Ewropea għat-tkabbir ekonomiku u għall-opportunitajiet ġodda ta' xogħol li toffri.